钦定古今图书集成/明伦汇编/氏族典/第275卷 > 王鏊
## 钦定古今图书集成/明伦汇编/氏族典/第275卷 > 王鏊

按《明外史王鏊传﹕》：“鏊字济之，吴人。父琬，光化知县，有
政绩。鏊年十六，随父读书国子监，诸生争传诵其文。
乡会试俱第一。及廷试，以执政抑之。寘第三，授编修。
弘治初，累迁学士。时中贵李广导帝游西苑，鏊讲文
王，不敢盘于游。畋反复规切，帝为动容，谓广曰﹕：‘今日
讲官所指，殆为若曹耳’。自是游幸益省。东宫出阁，大”
臣请选正人为宫僚。鏊以本官兼谕德。寻转少詹事，
擢吏部右侍郎。十四年奏陈边计，又乞科举之外，仿
前代制科，如博学宏词之类，以收异才。寻以父忧归。
正德元年起左侍郎，与诸大臣韩文等伏阙请诛刘
瑾。俄以本官兼学士，与焦芳同入内阁。逾月，进户部
尚书、文渊阁大学士。明年加少傅、太子太傅，上《时政
四事》。时中外大权悉归瑾。鏊初开诚与言间，亦听纳，
而芳专事。阿瑾横厉弥甚，祸流缙绅。鏊救之不能
得，遂力求去。家居十四年。廷臣交荐，不起。世宗即位，
遣行人存问。鏊疏谢，因上《讲学》《亲政》二篇。帝优诏报
闻。嘉靖三年复诏有司存问。未几卒。赠太傅，谥文恪。